Maaema mess

Maaema mess oli aastatel 1994–2015 toimunud ürituste sari, mille hulka kuulus konverents, näitused ja kultuuriprogramm. Maaema messi eesmärgiks oli lähendada inimest loodusele, toetada Eesti pärimus- ja looduskultuuri, arendada inimese ja looduse vahelisi suhteid, alalhoidvat ja alternatiivset lähenemist inimese tervisele ja tervislikule eluviisile ning ühes sellega ühiskonna säästvat arengut. Maaema mess on paistnud silma teemade paljususega, kõikide võimalike teemadega alates Maaemast ja ökoloogilisest põllumajandusest maaeluni ja kuni inimeseks olemiseni. 1999. aastal muutus Maaema mess rahvusvaheliseks ürituseks. Maaema messi tutvustav teatmik avaldati eesti, inglise ja saksa keeles. Seoses inimeste elu muutustega, lähenev majanduskriis aastal 2007 ja rahvastiku väljarändamine Eestist tööturu tõttu, viis ka Maaema messi külastajate ja osavõtjate arvu languseni. Selle tõttu muutus suures osas Maaema mess heategevuslikuks ürituseks, mille sissepääs oli kõigile külastajatele tasuta. 

14. veebruaril 2015 toimus Eesti Rahvusraamatukogus Maaema messi ürituste sarja viimane üritus – Maaema Sõbrapäev 2015, millest tehti ka dokumentaalfilm. 

Maaema messi peakorraldaja on olnud alates 1994. aastast Helve Laksberg, kes toona tegutses AS ja OÜ Teeleht nime all, viimati messi korraldamiseks heategevusorganisatsiooni Maaema Mittetulundusühinguga. Messi toimkond koosnes seitsmest nõukogu liikmest. Alates 2015. aastast on koostanud Maaema MTÜ eri huvirühmadele Maaema messi teemaliste dokumentaalfilmide tegemist.. Maaema messi koduleht. (Vaadatud 21. juunil 2017.) Jätkub materjalide kogumine, 20.aastat toimunud Maaema messist mälestusraamatu kirjutamiseks ja ilmumiseks.

1995. aastal oli üritus "Maaema mess" patenteeritud kaubamärgiregistris ja kuulus Helve Laksbergile. 

 Messi logo ja väljaanded 
Maaema messi logol on kujutatud 21 kiirega piiritu päike, mille südames asetseb kaheksakand. Messi sümboli töötas 1994. aastal välja Külli Reinup, 1995. aastal täiendas seda Jüri Henno ning praeguse kuju andis sellele kunstnik Vello Võsa.

Maaema messi hümni "Püha Maaema iidne jõud" kirjutas 2005. aastal helilooja Peeter Kaber.

1994–1999 andis OÜ Teeleht välja Maaema messi teatmikku. * 2005. aastal ilmus Silvia Kelle luulekogu "Loitsusõnad Maaemale". 2015.aastal tehti üritusest dokumentaalfilmid "Maaema mess - 20 aastat tervist ja teadmisi" ja "Maaema Sõbrapäev 2015".

 Ajalugu 

Maaema messid toimuvad alates 1994. aastast.

Maaema Mess 1994 (Eesti Projekt hoones 16.–17. aprill 1994). Konverents teemal "Tagasipöördumine looduse juurde" 
Maaema Mess 1995 (Eesti Projekt hoones 6.–7. mai 1995) Konverents teemal "Armastus, andestamine ja tervis".
Maaema Kevadmess 1996 (Salme Kultuurikeskus 27.–28. aprill 1996).
Maaema Sügismess 1996 (Salme Kultuurikeskus 13. oktoober 1996).
Maaema Mess 1997 (Salme Kultuurikeskus 16.–18. mai 1997). Rahvusvaheline konverents "Unustatud tehnoloogiad tööstuse, energeetika ja põllumajanduse loodussõbralikuks kasutamiseks". 
Maaema Mess 1998 (Salme Kultuurikeskus 24.–26. aprill 1998).
Maaema Mess 1999 (Keskkonnaministeeriumi Info- ja Tehnokeskus 17.–25. aprill 1999).
Maaema Mess 2000 (Tallinna Lillepaviljon 27.–30. aprill 2000). Konverents teemal "Eluterve Eesti". 
Maaema Mess 2001 (Tallinna Lillepaviljon 5.–7. aprill 2001). Konverents teemal "Maa ja Inimene". 
Maaema Suvepäevad (Aegviidu, Uueveski 6.–8. juuli 2001). 
Maaema Mess 2002 (Tallinna Lillepaviljon 10.–11. mai 2002).
X Maaema Juubelimess 2003 (Tallinna Lillepaviljon 23.–24. mai 2003). Konverents teemal "Maa, meie elu õnne ja ohtude allikas". 
Maaema Kevadmess 2004 (Tallinna Lauluväljak 15.–16. mai 2004). Konverents teemal "Loodusest tulenev terve elu" .
Maaema Mess & Sügislaat 2004 (Tallinna Lauluväljak 9.–10. oktoober 2004). Konverents teemal "Kuldne Sügis!". 
Maaema messi Jõulud 2004 (Tallinna Lauluväljak 4.–5. detsember 2004). Konverents, mess ja kultuuriprogramm. 
Maaema Kevadmess 2005 (Tallinna Lauluväljak 16.–17. aprill 2005).
Maaema Mess Rakvere 2005 (Rakvere Spordikeskus 11.–12. juuni 2005).
Maaema Mess & Sügislaat 2005 (Tallinna Lauluväljak 8.–9. oktoober 2005).
Maaema Kevadmess 2006 – eluterve keskkonna ja teadmiste mess (Tallinna Lauluväljak 29.–30. aprill 2006). Konverents teemal "Olla või mitte olla – kas Eesti rahval on tulevikku?". 
Maaema Mess Rakvere 2006 (Rakvere Spordikeskus 3.–4. juuni 2006). Konverents teemal "Mineviku tarkus – meie aja pärisosaks!". 
Maaema Kevadmess 2008 – eluterve keskkonna ja teadmiste mess (Tallinna Lauluväljak 10.–11. mai 2008). Konverents teemal "Unikaalne Eestimaa".
XX Maaema Kevadmess 2009 (Skoone bastion, park 25.–26. aprill 2009). Konverents teemal "Eluterve keskkond".
Maaema Looduslaat 2009 (Elva Kultuurikeskus, "Sinilind" parklas 5. september 2009).
Maaema Viljapäevad 2009 (Tallinna Lauluväljak 19.–20. september 2009). Konverents teemal "Tervis kõigile!". 
Maaema Kevadmess 2010 (Skoone Bastion, park 15.–16. mai 2010) Konverents teemal "Maaroheline Tallinn".
Maaema Kevadmess 2011 (Skoone Bastion, staadion 21.–22. mai 2011). Konverents teemal "Energia meis endis ja meie ümber".
Maaema Sügismess 2012 (Eesti Rahvusraamatukogu, 6. oktoober 2012). Konverents teemal "Tervis puhtast loodusest".
 Maaema Sügismess 2013 (Eesti Rahvusraamatukogu, 21. september 2013). Konverents teemal "Eesti maaelu olevik ja tulevik".
 Maaema Sõbrapäev 2015 (Eesti Rahvusraamatukogu, 14. veebruar 2015). Ettekanded, sõbrapäeva müügid, kontserdid.

Viited

 Välislingid 
 Maaema messi koduleht
 Maaema messi blogi

Kategooria:Eesti üritused
Kategooria:Messid
Kategooria:New Age